cyanic-selkie/wikianc huggingface dataset:
อันดับกะเพรา
อันดับกะเพรา หรือ Lamiales เป็นอันดับของพืชมีดอก มีสมาชิกประมาณ 11,000 สปีชีส์ แบ่งเป็น 20 วงศ์ สมาชิกที่สำคัญของอันดับนี้เช่น มะกอกออลิฟ มะลิ สัก ลิ้นมังกร สะระแหน่ และโหระพา เป็นต้น
บิล รัสเซล
วิลเลียม เฟลตัน รัสเซล (William Felton Russell; 12 กุมภาพันธ์ พ.ศ. 2477 — 31 กรดฎาคม พ.ศ. 2565) อดีตนักกีฬาบาสเกตบอลชาวอเมริกัน เป็นที่รู้จักและจดจำในฐานะผู้เล่นสำคัญ ในยุคเฟื่องฟูของทีมบอสตัน เซลติกส์ ซึ่งชนะเลิศ 11 ครั้งจากฤดูกาลแข่งขัน 13 ฤดูกาล  เขาเป็นผู้เล่นที่ยกระดับการเล่นเกมรับของกีฬานี้ขึ้นไปอีกระดับหนึ่ง  เขาได้รับการยกย่องว่าเป็น ผู้เล่นตำแหน่งเซนเตอร์ ที่เป็นผู้เล่นเกมรับที่ยิ่งใหญ่ที่สุด ในประวัติศาสตร์ของกีฬาบาสเกตบอล
บิล รัสเซล เล่นบาสเกตบอลให้กับทีม บอสตัน เซลติกส์ ปี ค.ศ. 1956 ถึง ค.ศ. 1969 ชนะเลิศการแข่งขันเอ็นบีเอ เกือบทุกปียกเว้นปี ค.ศ. 1958 และ 1967 เท่านั้น ในปี ค.ศ. 1966 หัวหน้าโค้ช เรด ออร์บาค ได้เสนอชื่อให้บิล รัสเซล เป็นหัวหน้าโค้ช คนถัดไป ซึ่งทำให้ บิล รัสเซล นั้นได้เป็นหัวหน้าโค้ช และเขาก็เป็นชาวอเมริกันเชื้อสายแอฟริกันคนแรกในประวัติศาสตร์ ที่ได้รับตำแหน่งนี้ในทีมกีฬาในลีกใหญ่ของสหรัฐอเมริกา เขาเป็นทั้งผู้เล่น และหัวหน้าโค้ช จากปี ค.ศ. 1966 ถึง 1969 และ ชนะเลิศเอนบีเอสองครั้ง ต่อมาเขาได้เป็นหัวหน้าโคช ให้แก่ทีมซีแอตเติล ซุปเปอร์โซนิกส์ จากปี ค.ศ. 1973 ถึง 1977 และต่อมาให้แก่ทีมซาคราเมนโต คิงส์ จากปี ค.ศ. 1987 ถึง 1988 แต่ก็ไม่สามารถนำทีมทั้งสองไปสู่ชัยชนะเลิศได้
บิล รัสเซลนั้นถือได้ว่า ได้รับรางวัลเกียรติยศทุกรางวัลที่มีในเอ็นบีเอ และในปี ค.ศ. 1968 เขาได้รับรางวัล "นักกีฬาแห่งปี" ("Sportsman of the Year") ของนิตยสาร Sports Illustrated ในปี ค.ศ. 1980 เขาได้ถูกยกย่องจากสมาคมนักเขียนอาชีพเกี่ยวกับบาสเกตบอลแห่งสหรัฐอเมริกา ให้เป็นนักกีฬาที่ยิ่งใหญ่ที่สุดในประวัติศาสตร์ของเอ็นบีเอ นอกจากนั้นแล้วเขายังเป็นผู้ที่ต่อสู้เพื่อสิทธิของพลเมืองสหรัฐอเมริกา เขาเคยปฏิเสธเข้าร่วมแข่งขัน เมื่อร้านอาหารแห่งหนึ่ง ไม่ยอมให้บริการแก่เพื่อนชาวอเมริกันผิวดำของเขา ในปี ค.ศ. 1968 กลุ่มแบ่งแยกสีผิวได้ทำความเสียหายแก่บ้านของเขา ซึ่งทำให้เขาได้เรียกเมืองบอสตันว่าเป็น "flea market of racism" (ตลาดนัดของการเหยียดเชื้อชาติ)
นักกีฬาในตำนานอีกผู้หนึ่งคือ วิลท์ แชมเบอร์เลน (Wilt Chamberlain) ซึ่งถือได้ว่าเป็นนักกีฬาบาสเกตบอลเกมรุก ที่ยิ่งใหญ่ที่สุดในประวัติศาสตร์ การต่อสู้แข่งขันระหว่าง วิลท์ แชมเบอร์เลน และ บิล รัสเซล นั้นนับได้ว่าเป็นคู่แข่งที่ยิ่งใหญ่ที่สุดในประวัติศาสตร์ของลีก ทั้งคู่นั้นเป็นเพื่อนกันจนกระทั่งบั้นปลายของวิลท์
สถานีโทรทัศน์แห่งประเทศโปแลนด์
สถานีโทรทัศน์แห่งประเทศโปแลนด์ หรือ ทีวีพี (Telewizja Polska แตแลวิซยา ปอลสกา) เป็นสถานีโทรทัศน์แห่งหนึ่งของโปแลนด์ ซึ่งมีรัฐบาลโปแลนด์เป็นเจ้าของ  โดยมีลักษณะเป็นสถานีโทรทัศน์แห่งชาติแบบสาธารณะ
ประวัติ
ทีวีพี เริ่มออกอากาศครั้งแรกเมื่อวันที่ 24 ตุลาคม พ.ศ. 2495 (เคยทดลองออกอากาศเมื่อ พ.ศ. 2478-2482 แล้ว) ออกอากาศในระบบขาวดำจนถึง พ.ศ. 2514 ในสมัยสาธารณรัฐประชาชนโปแลนด์
23 มีนาคม พ.ศ. 2535 ทีพี เปลี่ยนชื่อเป็น ทีวีพี และเปลี่ยนเวลาเปิดสถานีเป็น 06.00 น.
พ.ศ. 2548 ถึง พ.ศ. 2551 ทีวีพี จัดตั้ง สถานีโทรทัศน์แห่งใหม่ คือ สถานีโทรทัศน์กีฬา ทีวีพี สปอร์ต, สถานีโทรทัศน์ความละเอียดสูง ทีวีพี เอชดี, สถานีโทรทัศน์เกี่ยวกับเรื่องประเพณี และอื่นๆ ทีวีพี กัลเจอร่า (TVP Kultura) ทั้ง 3 สถานี ออกอากาศตลอด 24 ชั่วโมง ซึ่งในขณะนั้น รัฐบาลโปแลนด์ก็ได้มีการวางแผนพัฒนาโทรทัศน์ในระบบดิจิตอล ไปด้วย
ทีวีพี เคยออกอากาศละครโทรทัศน์ไทยเรื่อง ดิน น้ำ ลม ไฟ (Powietrze, Ogień, Ziemia i Woda) ในปี 1991 เป็นละครโทรทัศน์ไทยเรื่องแรกที่ออกอากาศทางโทรทัศน์ในทวีปยุโรป
น้ำตาลแดง
น้ำตาลแดง (Brown Sugar) เป็นน้ำตาลทรายที่ไม่ผ่านการฟอกขาวหรือผ่านการฟอกเพียงเล็กน้อย ทำให้มีสีน้ำตาลแดงอันเป็นเพราะมีกากน้ำตาลเหลืออยู่ การที่ไม่ผ่านการฟอกเลยจะทำให้เกิดเป็นน้ำตาลทรายแดงธรรมชาติ ส่วนน้ำตาลทรายแดงที่เกิดจากการนำน้ำตาลทรายขาวมาผสมกากน้ำตาลจะเรียกว่า น้ำตาลทรายแดงเชิงพาณิชย์ (commercial brown sugar)
ระบบเสียง
ระบบเสียง หมายถึง การนำอุปกรณ์เครื่องเสียงต่างๆมาต่อเชื่อมกันให้ทำงานอย่างเป็นระบบ จึงเป็นการรวบรวมอุปกรณ์เกี่ยวกับเสียงที่มีความสัมพันธ์กันมาจัดให้เกิดความสมดุลในการเชื่อมต่อเพื่อให้เกิดประสิทธิภาพสูงสุด
ระบบเสียง ถือเป็นระบบที่ต้องอาศัยความรู้ด้านวิศวกรรมศาสตร์เกี่ยวกับเสียง มาประยุกต์ใช้ในการสร้างระบบเพื่อตอบสนองการใช้งานด้านเสียงโดยเฉพาะ และ อาจมีการใช้งานร่วมกับระบบภาพและแสง ต้องมีการรวมระบบ เข้าด้วยกันเป็นระบบภาพและเสียง หรือที่ผู้ใช้สื่อเรียกว่า มัลติมีเดีย และ บางครั้งอาจรวมระบบควบคุมแสง เข้ามาด้วยโดยเรียกรวมกันว่า AVL
ระบบขยายพลังเสียง เรียกกันอีกแบบว่าระบบ PA ซึ่งย่อมาจากคำว่า Public Address ประกอบไปด้วยอุปกรณ์หลักในระบบ คือ ภาครับสัญญาณเสียงขาเข้า (Audio signal inputs) จาก ไมโครโฟน เครื่องเล่นแผ่น CD และ แหล่งกำเนิดสัญญาณเสียงอื่นๆ มาผสมและปรับแต่งให้เข้ากันที่ Audio Mixer ซึ่งอาจรวมเครื่องประมวลสัญญาณเสียง อยู่ด้วยกัน หรือพ่วงต่อเพิ่มเติมเข้ามาในระบบ เมื่อได้สัญญาณเสียงที่รวมกันมาและปรับแต่งตามความต้องการแล้ว จึงส่งออกไปที่ภาคสัญญาณเสียงขาออก Audio Signal Outputs และนำสัญญาณเสียงไปขยายด้วยเครื่องขยายเสียง Amplifiers เพื่อขับลำโพง Loudspeakers ให้เปล่งเสียงตามที่ผู้ออกแบบระบบเสียงนั้นกำหนดพื้นที่การกระจายเสียงและคุณลักษณะของเสียงไว้
ดานาไลต์
ดานาไลต์ (Danalite) เป็นแร่ซิลิเกตชนิดหนึ่ง
ระบบเสียง
ระบบขยายพลังเสียง มีจุดประสงค์หลักคือให้คนได้ยินดังชัดเจนขึ้น หรือได้ยินเสียงโดยทั่วถึงกัน ทำให้เสียงดังขึ้นเพื่อเหตุผลด้านศิลป เพื่อให้คนสนใจหรือตื่นเต้นในพลังเสียงที่เหนือธรรมชาติ ทำให้คนสามารถได้ยินเสียงในบริเวณที่ต้องควบคุมจากระยะไกล คือ การส่งสัญญาณเสียงไปขยายให้คนในอีกพื้นที่หนึ่งได้ยินพร้อมกันกับพื้นที่กิจกรรมที่เกิดขึ้นจริง
เปลือกไข่
แมลง
แมลงและสัตว์ขาปล้องเหล่าอื่นวางไข่หลายแบบหลายทรง ไข่บางอย่างมีเมือกหรือหนังหุ้ม บางอย่างมีเปลือกอันแข็งบ้างอ่อนบ้างคละกันไป ที่อ่อนนั้นมักเป็นโปรตีนซึ่งอาจอยู่ในรูปเส้นใยหรือของเหลว ที่แข็งนั้นมักสำหรับไข่จำต้องอยู่ในสภาพอากาศอันแห้ง ประกอบด้วยโปรตีนที่ขจัดน้ำหรือแร่แล้ว และมีระบบดังรูขุมขนเพื่อให้อากาศได้ตกเข้าแก่สิ่งมีชีวิตภายใน
สำหรับสัตว์ขาปล้องนั้น โดยแท้แล้วไข่หามีเปลือกไม่ พื้นผิวภายนอกสุดของไข่นั้นเป็นเยื่อของเอ็มบริโอเรียก โครอยด์ (choroid) ทำหน้าที่หุ้มป้องกันสิ่งชั้นใน โดยมีโครงสร้างซับซ้อนและหลายชั้นยิ่งนัก ชั้นนอกสุดของโครอยด์เรียก เอกโซโคเรียน (exochorion) นอกจากนี้ ชั้นนอกสุดของไข่สัตว์ขาปล้องอาจมีสิ่งประดับประดามากมายด้วย
ปลา สัตว์สะเทินน้ำสะเทินบก และสัตว์เลื้อยคลาน
ตามธรรมดาแล้ว ไข่ซึ่งปลาและสัตว์สะเทินน้ำสะเทินบกวางนั้นมักมีเยื่อนอกเอ็มบริโอหุ้มไว้ แต่จะไม่มีเปลือกพัฒนาขึ้นมาหุ้มเยื่อนั้น ไม่ว่าเปลือกแข็งก็ดี เปลือกอ่อนก็ดี ไข่สัตว์เช่นว่าบางเหล่าซึ่งต้องวางออกโดยอาศัยกำลังทางกายหรือการดูดความชื้นนั้นมีสารอันหนาเป็นแผ่นคล้ายหนังหุ้มอยู่ เพราะไข่อย่างนี้มักเล็กและบอบบางยิ่งนัก
ส่วนไข่สัตว์เลื้อยคลานนั้น หลายประเภทมีเปลือกที่ยืดหยุ่นได้และเป็นแคลเซียม และบางประเภทมีไข่แข็ง ส่วนไข่งูนั้นโดยปรกติมีเปลือกเป็นแผ่นคล้ายหนังเพื่อยึดไข่ฟองหนึ่งกับอีกฟองหนึ่ง ส่วนไข่เต่านั้นแข็งบ้างหนาบ้างคละสุดแต่สายพันธุ์ หลาย ๆ สายพันธุ์วางไข่ซึ่งมีรูปพรรณคล้ายไข่นกเป็นอันมาก
สัตว์เลี้ยงลูกด้วยนม
สำหรับสัตว์เลี้ยงลูกด้วยนมและออกลูกเป็นไข่นั้น มีไข่เปลือกบางซึ่งคล้ายคลึงไข่สัตว์เลื้อยคลาน เปลือกนั้นเกิดขึ้นโดยทับถมอยู่บนฟองไข่ขณะอยู่ในชั้นต่าง ๆ ภายในมดลูก ในระหว่างกระบวนการนั้น ไข่อาจดูดซึมของเหลวและมีขนาดเจริญขึ้นโดยลำดับ ส่วนชั้นนอกสุดซึ่งแข็งกระด้างที่สุดนั้นจะไม่เกิดจนกว่าไข่จะโตเต็มขนาด
เมงูมิ ฮายาชิบาระ
เมงูมิ ฮายาชิบาระ เป็นนักพากย์และนักร้องหญิงชาวญี่ปุ่น ที่มีชื่อเสียงโด่งดัง เธอมีชื่อเล่นว่า เมงุซัง (คุณเมงุ) , เมงุเน่ (พี่เมงุ)  และอีกหลากหลายชื่อ ฮายาชิบาระสามารถพากย์เสียงได้หลายบทบาท ไม่ว่าจะเป็นเด็กผู้หญิงที่ร่าเริง เด็กสาวที่เงียบขรึม หรือเด็กผู้ชายที่ดูห้าวหาญ โดยผลงานแทบทุกเรื่องที่เธอพากย์ มักจะได้รับความนิยมเป็นอย่างสูง ปัจจุบันฮายาชิบาระแต่งงานแล้ว กับพนักงานบริษัทหนุ่มคนหนึ่ง และมีลูกสาวด้วยกัน 1 คน
กว่าจะมาเป็นนักพากย์
เมื่อเรียนจบชั้นมัธยมปลาย ฮายาชิบาระก็มุ่งมั่นที่จะสอบเข้าเรียนต่อในวิทยาลัยพยาบาลให้จงได้ แต่ในวันที่เดินทางไปสมัครเรียน เธอกลับได้รับการปฏิบัติด้วยมารยาทที่ย่ำแย่จากฝ่ายประชาสัมพันธ์ของวิทยาลัย ทำให้ฮายาชิบาระรู้สึกโมโหมาก พอกรอกและยื่นใบสมัครเรียบร้อย เธอก็วิ่งไปร้านหนังสือ และซื้อหนังสือการ์ตูนมาอ่านเพื่อดับอารมณ์ที่กำลังคุกรุ่น แล้วเธอก็ได้เห็นประกาศรับสมัครนักพากย์ของทางบริษัท อาตส์วิชัน ในหนังสือการ์ตูนเล่มนั้น ฮายาชิบาระจึงได้ลองอัดเสียงของตัวเองซึ่งเต็มไปด้วยอารมณ์โกรธที่ค้างมาจากเรื่องที่วิทยาลัยพยาบาล ใส่ลงในเทปตัวอย่าง และส่งไปยังบริษัทอาตส์วิชัน จากนั้นอีกหลายเดือนต่อมา เธอก็ได้รับจดหมายตอบกลับจากบริษัท ผลคือ "ผ่าน"
หลังจากที่ผ่านการทดสอบและได้มาเป็นนักพากย์ในสังกัดอาตส์วิชันอย่างเต็มตัวแล้ว ฮายาชิบาระก็ได้เริ่มทำงานทางด้านการพากย์ทันที โดยผลงานเรื่องแรกในอาชีพนักพากย์ของเธอคือ บทเด็กอนุบาล B ในเรื่อง อิคโกกุ บ้านพักหรรษา (ปี 2529) ซึ่งประโยคแรกที่เธอได้พากย์คือ "อะไรน่ะ หมาตัวนั้น" (何だ あの犬ー นันดะ อาโนะ อินุ)
ชื่อเสียงและความนิยม
ฮายาชิบาระเริ่มเป็นที่รู้จักในวงกว้างจากบทของ รันม่าหญิง ในเรื่อง รันม่า ½ หลังจากนั้นเธอก็มีงานอย่างต่อเนื่องมาตลอด ไม่ว่าจะเป็นงานพากย์ งานวิทยุ หรืองานเพลง ซึ่งทุกอย่างล้วนประสบความสำเร็จเป็นอย่างดี ทำให้ชื่อของเธอเริ่มโดดเด่นมากขึ้นเรื่อยๆ และจากนั้นไม่นานก็โด่งดังถึงขีดสุด แต่ยังไม่ทันที่ความดังจะเสื่อมคลายลง ในช่วงปลายปี 2538 บทของ อายานามิ เร ใน อีวานเกเลียน ก็ยิ่งตอกย้ำให้ชื่อเสียงของเธอโด่งดังมากขึ้นไปอีก
ส่วนในด้านของหลักฐานแสดงความนิยม ฮายาชิบาระมักจะได้รับคะแนนโหวตเป็นอันดับ 1 อยู่เสมอ จากการจัดอันดับนักพากย์ยอดนิยมตามนิตยสารนักพากย์ และนิตยสารการ์ตูนต่างๆ โดยเฉพาะรางวัลอนิเมะกรังด์ปรีซ์ ของนิตยสารอะนิเมจ ฮายาชิบาระเคยครองแชมป์เป็นอันดับ 1 ติดต่อกันนานกว่า 10 สมัย ตั้งแต่ปี 2533 ถึง 2545 ซึ่งตลอดระยะเวลาดังกล่าว เธอได้พลาดตำแหน่งแชมป์ไปเพียงแค่ครั้งเดียว โดยพลาดให้แก่ เมงูมิ โองาตะ (จากเรื่อง คนเก่งทะลุโลก) ในปี พ.ศ. 2538
นอกจากในประเทศบ้านเกิดของตนเองแล้ว ฮายาชิบาระก็มีชื่อเสียงในต่างประเทศไม่น้อย เช่น เกาหลี ฮ่องกง ไต้หวัน จีน และ ไทย อีกทั้งยังข้ามทวีปไปถึงฝั่งอเมริกา และ ยุโรป ด้วย โดยผู้คนส่วนใหญ่ จะได้รู้จักชื่อของเธอจากผลงานที่โดดเด่น และประสบความสำเร็จในต่างประเทศ เช่น สเลเยอร์ส, อีวานเกเลียน, คาวบอยบีบ๊อป เป็นต้น
ความสัมพันธ์กับบุคคลร่วมวงการ
ฮายาชิบาระมีเพื่อนสนิทในวงการนักพากย์หลายคนด้วยกัน เช่น อากิโกะ ฮิรามัตสึ, โนโซมุ ซาซากิ, เท็ตสึยะ อิวานางะ, โนบูยูกิ ฮิยามะ, ยูริ ชิราโตริ, ฮิโระ ยูกิ, โคโตโนะ มิตสึอิชิ ฯลฯ โดยเฉพาะกับ อากิโกะ ฮิรามัตสึ นั้น สนิทกันมากจนแทบจะเรียกได้ว่าเป็นพี่น้องร่วมสาบานเลยทีเดียว
นอกจากนี้ก็ยังมี โนริโกะ ฮิดากะ, มินามิ ทากายามะ, เร ซากูมะ ที่สนิทกันมาตั้งแต่สมัยที่ร่วมงานด้วยกันในเรื่อง รันม่า ½ รวมทั้งคู่รักนักพากย์อย่าง คู่ของ มิกะ คานาอิ กับ โคอิจิ ยามาเดระ และ คู่ของ ริกาโกะ ไอกาวะ กับ มิตสึโอะ อิวาตะ ก็มีความสนิทสนมกับฮายาชิบาระมากเช่นกัน
งานเพลง
เพลงส่วนใหญ่ในอัลบั้มของฮายาชิบาระ จะเป็นดนตรีแนวป๊อป ที่มีจังหวะสนุกสนาน และฟังค่อนข้างติดหูง่าย บวกกับเนื้อเพลงที่มีความหมายลึกซึ้ง ซึ่งส่วนใหญ่ ฮายาชิบาระ จะเป็นผู้แต่งเอง ทำให้งานเพลงของเธอมักจะติดชาร์ต โอริกอน ในอันดับสูงๆ แทบทุกชุด ทั้งซิงเกิลและอัลบั้ม โดยเฉพาะ "Bertemu" อัลบั้มลำดับที่ 7 ซึ่งสามารถไต่ขึ้นไปได้ถึงอันดับ 3 ของชาร์ต ในสัปดาห์แรกที่ออกวางขาย ยิ่งไปกว่านั้นบทบาทในด้านงานเพลงของฮายาชิบาระ ยังส่งอิทธิพลมาถึงนักพากย์หญิงที่ได้รับความนิยมในรุ่นต่อๆ มา เช่น ยูอิ โฮริเอะ, ยูคาริ ทามูระ, ซากุระ โนงาวะ, นานะ มิซึกิ และอีกหลายๆ คน
แหล่งข้อมูลอื่น
1967
กีฬาชี่นโล่นในซีเกมส์ 2013
ชี่นโล่นในซีเกมส์ 2013 จัดการแข่งขันขึ้นที่ สนามกีฬาอาคารหวุ่นนา เตอิกดี กรุงเนปยีดอ ประเทศพม่า ระหว่างวันที่ 4–9 ธันวาคม 2556
ตารางสรุปเหรียญการแข่งขัน
{{legend|#ccccff|ประเทศเจ้าภาพ|border=solid 1px #AAAAAA}}
เจ้าพระยาสุธรรมมนตรี
เจ้าพระยาสุธรรมมนตรี สามารถหมายถึง
เขตมิสซังสุราษฎร์ธานี
สำนักมิสซังคาทอลิกสุราษฎร์ธานี ตั้งอยู่ที่ 15 หมู่ 6 ถ.ชนเกษม ซ.41 ต.มะขามเตี้ย อ.เมือง จ.สุราษฎร์ธานี 84000 ส่วนอาสนวิหารประจำเขตมิสซังคือ อาสนวิหารอัครเทวดาราฟาเอล อยู่ที่ 333 ถ.ตลาดใหม่ ต.ตลาด อ.เมือง จ.สุราษฎร์ธานี 84000
สถิติ
สถิติมิสซังโรมันคาทอลิกสุราษฎร์ธานี มีดังนี้
จังหวัดเอฮิเมะ
จังหวัดเอฮิเมะ ตั้งอยู่บนเกาะชิโกกุ มีมัตสึยามะเป็นเมืองหลวง เป็นแหล่งต่อเรือที่สำคัญ รวมไปถึงอุตสาหกรรมสิ่งทอ กระดาษ เคมีภัณฑ์ และขุดเจาะน้ำมัน และมีส้มเป็นสินค้าขึ้นชื่อ
ภูมิศาสตร์
จังหวัดเอฮิเมะตั้งอยู่ทางตะวันตกของเกาะชิโกกุ มีพรมแดนติดต่อกับจังหวัดอื่นอีกสามจังหวัดบนเกาะชิโกกุได้แก่จังหวัดคางาวะและจังหวัดโทกูชิมะทางทิศตะวันออกและจังหวัดโคจิทางทิศใต้ ในขณะที่ด้านทิศเหนือและทิศตะวันตกเป็นชายฝั่งทะเล ทิศเหนือติดกับทะเลเซโตะใน ทิศตะวันตกติดกับช่องแคบบุงโงะ โดยทางตะวันตกของจังหวัดมีคาบสมุทรซาดามิซากิซึ่งเป็นคาบสมุทรที่แคบที่สุดในญี่ปุ่น
การปกครอง
จังหวัดเอฮิเมะประกอบด้วย 11 นคร 7 อำเภอ และ 9 เมือง ได้แก่
ลูว์ อัลเลน
นายพล ลูว์ อัลเลน จูเนียร์ (Lew Allen, Jr.) เกิดเมื่อวันที่ 30 กันยายน ค.ศ. 1925 ที่ไมอามี รัฐฟลอริดา สหรัฐอเมริกา เป็นหัวหน้าคณะเจ้าหน้าที่ (Chief of Staff) ของกองทัพอากาศสหรัฐอเมริกาคนที่ 10 ช่วงระหว่างปี ค.ศ. 1978-1982 มีหน้าที่ดูแลงานภายในองค์กร การฝึกอบรมและจัดสรรภารกิจต่างๆ กว่า 750,000 รายการ นอกจากนี้ยังเคยเป็นผู้อำนวยการห้องทดลองการขับเคลื่อนด้วยไอพ่น (Jet Propulsion Laboratory) ขององค์การนาซา และเป็นหนึ่งในคณะที่ปรึกษาประธานาธิบดีด้านงานข่าวกรองระหว่างประเทศ
ปฏิอาลา
ปฏิอาลา หรือ ปฏิยาลา (ਪਟਿਆਲਾ; Patiala) เป็นนครในทางตะวันออกเฉียงใต้ของรัฐปัญจาบ ประเทศอินเดีย เป็นเมืองใหญ่สุดอันดับสี่ของรัฐและเป็นเมืองหลวงของอำเภอปฏิอาลา ปฏิอาลามีชื่อเสียงจากปฏิอาลาชาหี ซึ่งเป็นผ้าโพกศีรษะแบบพื้นเมือง (a type of headgear) และ รองเท้า จูตตี
'ปฏิอาลา' มาจากรากศัพท์คำว่า ปติ (pati) และ อาลา (ala) คำว่า ปติ มาจากภาษาอูรดูแปลว่า "ดินแดนเสี้ยวหนึ่ง" และ อาลา คือชื่อของผู้ก่อตั้งเมืองปติอาลา นามส่า อาลา สิงห์ (Ala Singh) แห่งรัฐปฏิอาลา ชื่อเมืองปฏิอาลาจึงแปลตรงตัวว่า เมืองของอาลา
จุมพล มั่นหมาย
จุมพล มั่นหมาย เป็นอดีตรองเลขาธิการพระราชวังฝ่ายความมั่นคงและกิจกรรมพิเศษ อดีตรองผู้บัญชาการตำรวจแห่งชาติ กำกับดูแลงานด้านนครบาล อดีตผู้ตรวจสอบกิจการสหกรณ์ออมทรัพย์พระราชทานในสมเด็จพระบรมโอรสาธิราชฯ สยามมกุฎราชกุมาร อดีต ที่ปรึกษากิตติมศักดิ์นิตยสาร Cop's Magazine
ประวัติ
จุมพล มั่นหมาย เกิดเมื่อวันที่ 23 กันยายน พ.ศ. 2493 ที่อำเภอเมือง จังหวัดลำปาง เป็นบุตรชายของ พล.ต.ท.จุฑา และนางขวัญใจ มั่นหมาย
สุขภาพและการเสียชีวิต
จุมพลเสียชีวิตอย่างสงบจากอาการปอดติดเชื้อ ด้วยในวัย 72 ปี ได้หลังเข้ารักษาตัวที่ โรงพยาบาลศิริราช มาร่วม 2 เดือน กระทั่งอาการทรุดลง และเสียชีวิตเมื่อคืนวันที่ 1 พฤศจิกายน พ.ศ. 2565 เมื่อเวลาประมาณ 00.38 น. เพื่อเตรียมทำพิธีทางศาสนา ได้จัดพิธีรดน้ำศพในวันที่ 2 พฤศจิกายน พ.ศ. 2565 เวลา 16.00 น. ณ ศาลาบุพการีอนุสรณ์ วัดพระศรีมหาธาตุวรมหาวิหาร เขตบางเขน โดยมี พันตำรวจเอก ศิววงศ์ ดำรงสัจจ์ศิริ ผู้กำกับการกองกำกับการ 3 กองบังคับการปฏิบัติการพิเศษ เข้าร่วมในพิธีรดน้ำศพ ในการนี้ พลอากาศเอก สถิตย์พงษ์ สุขวิมล พลตำรวจเอก ต่อศักดิ์ สุขวิมล ทักษิณ ชินวัตร และ พลตำรวจโท อัคราเดช พิมลศรี ผู้บัญชาการตำรวจภูธร ภาค 6 ส่งพวงหรีดเข้าร่วมในพิธี
รับราชการ
จุมพล มั่นหมาย เริ่มต้นชีวิตราชการจากการเป็นตำรวจตระเวนชายแดน (ตชด.) ที่อำเภออรัญประเทศ ก่อนที่จะย้ายเข้าสู่พื้นที่นครบาล ในตำแหน่ง สารวัตรป้องกันปราบปราม สถานีตำรวจนครบาลบางซื่อ (สวป.สน.บางซื่อ) จากนั้นย้ายไปอยู่กองปราบปราม จนเป็นรองผู้บังคับการปราบปราม (ผบก.ป.)
หลังจากได้รับพระราชทานยศ พลตำรวจตรี (พล.ต.ต.) แล้วจุมพล มั่นหมายเลื่อนจากผู้บังคับการตำรวจภูธรจังหวัดนนทบุรี เป็นผู้ช่วยผู้บัญชาการตำรวจภูธรภาค 1 (ผช.ผบช.ภ.1) และได้รับพระราชทานยศ พลตำรวจโท (พล.ต.ท.) แล้วเลื่อนเป็นผู้บัญชาการตำรวจภูธรภาค 3 (ผบช.ภ.3) ก่อนที่จะย้ายมาดูแลงานด้านการข่าวและปราบปราม ด้วยการเป็นผู้บัญชาการตำรวจสันติบาล และได้ใกล้ชิดกับการเมืองมากขึ้น ด้วยการเป็นรักษาการ ผู้อำนวยการสำนักข่าวกรองแห่งชาติ, ผู้อำนวยการสำนักข่าวกรองแห่งชาติ คนที่ 12 (มาปฏิบัติราชการที่สำนักนายกรัฐมนตรี ตั้งแต่วันที่ 21 กันยายน พ.ศ. 2549 ตามคำสั่งของคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข) , ที่ปรึกษานายกรัฐมนตรีฝ่ายข้าราชการประจำ (นักบริหาร 11) , ที่ปรึกษา (สบ 10) (ทำหน้าที่หัวหน้าที่ปรึกษาด้านความมั่นคง) สำนักงานตำรวจแห่งชาติ และรองผู้บัญชาการตำรวจแห่งชาติ
ผลงานที่สำคัญ ๆ ที่ปรากฏเป็นข่าวที่เคยผ่านมาแล้ว เช่น คดีเพชรซาอุ, คดีฆ่า 2 แม่ลูกครอบครัวศรีธนะขันธ์, คดีสังหารนายแสงชัย สุนทรวัฒน์ ผู้อำนวยการองค์การสื่อสารมวลชนแห่งประเทศไทย (อ.ส.ม.ท.) เป็นต้น
ในปี พ.ศ. 2552 จุมพล มั่นหมาย ถูกจับตาว่าอาจจะได้เป็นผู้บัญชาการตำรวจแห่งชาติ ต่อจาก พล.ต.อ.พัชรวาท วงษ์สุวรรณ โดยมีชื่อถูกเสนอเคียงคู่มากับ พล.ต.อ.ปทีป ตันประเสริฐ และได้รับการสนับสนุนจากทางนายสุเทพ เทือกสุบรรณ รองนายกรัฐมนตรีดูแลด้านความมั่นคง, นายนิพนธ์ พร้อมพันธุ์ เลขาธิการนายกรัฐมนตรี และกลุ่มของทางนายเนวิน ชิดชอบด้วย แต่สุดท้ายนายอภิสิทธิ์ เวชชาชีวะ เลือกที่จะเสนอชื่อ พล.ต.อ.ปทีป แต่ไม่ได้รับความเห็นชอบจากคณะกรรมการตำรวจแห่งชาติ นายอภิสิทธ์จึงแต่งตั้ง พล.ต.อ.ปทีป เป็นรักษาการผู้บัญชาการตำรวจแห่งชาติ ยาวนานกระทั่งเกษียณอายุราชการ พร้อมกับจุมพล มั่นหมายในปี พ.ศ. 2553
ชีวิตส่วนตัว
ชีวิตส่วนตัวจุมพล มั่นหมาย มีฉายาที่สื่อมวลชนนิยมเรียกว่า "บิ๊กจุ๋ม" สมรสกับนางฐนกร มั่นหมาย ด้านสังคม เคยได้รับการเลือกตั้งให้เป็นนายกสมาคมศิษย์เก่าสวนกุหลาบวิทยาลัย ในพระบรมราชูปถัมภ์
ปี พ.ศ. 2554 มีพระบรมราชโองการโปรดเกล้าฯ ให้บรรจุจุมพล มั่นหมาย กลับเข้ารับราชการเป็นข้าราชการพลเรือนในพระองค์ และแต่งตั้งให้ดำรงตำแหน่ง ประจำสำนักพระราชวังพิเศษ ตำแหน่งประเภทบริหาร ระดับสูง
วันที่ 23 กันยายน พ.ศ. 2559 ได้มีพระบรมราชโองการโปรดเกล้าฯ แต่งตั้งให้จุมพล มั่นหมายดำรงตำแหน่งรองเลขาธิการพระราชวังฝ่ายความมั่นคงและกิจกรรมพิเศษ
คดีความ
สำนักงานตำรวจแห่งชาติแจ้งดำเนินคดีรุกป่า ลงวันที่ 6 กุมภาพันธ์ พ.ศ. 2560 และสำนักพระราชวังลงโทษไล่ออกจากราชการในวันที่ 27 กุมภาพันธ์ พ.ศ. 2560 ฐานประพฤติชั่วร้ายแรง ใช้ตำแหน่งหน้าที่ราชการไปในทางที่ไม่ถูกต้อง และได้ถูกจับกุมพร้อมพวกในช่วงเวลาต้นเดือนมีนาคม พ.ศ. 2560 ซึ่งหนึ่งในนั้นมีนางฐนกรซึ่งเป็นภรรยารวมอยู่ โดยทุกคนยกเว้นจำเลยได้รับการประกันตัว
เครื่องราชอิสริยาภรณ์
จุมพล มั่นหมาย เคยได้รับและถูกเรียกคืนเครื่องราชอิสริยาภรณ์ชั้นสูงสุดตระกูลต่างๆ ดังนี้
เอ.ดี. วิชัน
'''เอ.ดี. วิชัน''' (A.D. Vision) เป็นบริษัทสตูดิโอบันเทิงมัลติมีเดียสัญชาติอเมริกันทำหน้าที่เป็นผู้จัดจำหน่ายอนิเมะที่ใหญ่ที่สุดในสหรัฐอเมริกาและอังกฤษในช่วงปลายศตวรรษที่ 20 ถึงต้นศตวรรษที่ 21 สำนักงานใหญ่ตั้งอยู่ในฮูสตัน, เท็กซัส, เอ.ดี. ฟิล์มที่ก่อตั้งขึ้นในปี ค.ศ. 1992 โดยแฟนวิดีโอเกม จอห์น เลดฟอร์ด และแฟนอะนิเมะ แมตต์ กรีนฟิลด์ และ เดวิด วิลเลียม บริษัทใช้เวลาก่อตั้ง 17 ปีในด้านการผลิตโฮมวิดีโอ การออกอากาศทางโทรทัศน์ และการจัดจำหน่ายละครภาพยนตร์ การขายสินค้า การผลิตต้นฉบับนิตยสารและหนังสือการ์ตูน ในปี ค.ศ. 2002 ส่วนใหญ่ของ เอ.ดี. ฟิล์มนำช่องทางมาใช้ในการออกอากาศใหม่ที่อนิเมะเน็ตเวิร์ค
ตุนอิตั๋น
ตุนอิตั๋น (มีบทบาทระหว่างปี ค.ศ. 214-226) มีชื่อในภาษาจีนกลางว่า เซียนยฺหวี ตาน เป็นนายทหารของรัฐง่อก๊กในยุคสามก๊กของจีน เคยเข้าร่วมในการทัพยึดสามเมืองทางใต้ของมณฑลเกงจิ๋วที่นำทัพโดยลิบองในปี ค.ศ. 214 ต่อมาได้เข้าร่วมรบในยุทธการที่อิเหลงในปี ค.ศ. 222
ประวัติ
ในปี ค.ศ. 214 เล่าปี่เข้าครอบตรงมณฑลเอ๊กจิ๋ว ซุนกวนจึงให้จูกัดกิ๋นเดินทางไปพบเล่าปี่เพื่อทวงคืนมณฑลเกงจิ๋วที่เล่า "ยืม" ไป แต่เล่าปี่บ่ายเบี่ยงโดยอ้างว่าจะยึดมณฑลเลียงจิ๋วให้ได้ก่อนจึงจะคืนเกงจิ๋วให้ซุนกวน ซุนกวนจึงตั้งขุนนางไปเป็นเจ้าเมืองเตียงสา (長沙 ฉางชา) เลงเหลง (零陵 หลิงหลิง) และฮุยเอี๋ยง (桂陽 กุ้ยหยาง) แต่ถูกกวนอูที่รักษเกงจิ๋วขับไล่กลับมา ซุนกวนโกรธมาก จึงให้ลิบองพร้อมด้วยตุนอิตั๋น สฺวี จง (徐忠) ซุน กุย (孫規) และผู้ใต้บังคับบัญชาคนอื่น ๆ นำกองกำลังเข้าตีสามเมือง
ในปี ค.ศ. 223 ซุนกวนให้เฮ่อ ฉี (賀齊) พร้อมด้วยบิฮอง ตุนอิตั๋น หลิว เช่า (劉邵) และนายทหารใต้บังคับบัญชาคนอื่น ๆ นำทหารยกไปโจมตีจิ้น จง เจ้าเมืองฉีชุน (蘄春) ที่แปรพักตร์ไปเข้าด้วยรัฐวุยก๊ก ในที่สุดก็เอาชนะและจับเป็นจิ้น จงได้
ในปี ค.ศ. 226 ซุนกวนโจมตีอำเภอฉือหยาง (石陽) ในเมืองกังแฮ (江夏 เจียงเซี่ย) ของวุยก๊กที่มีบุนเพ่งเจ้าเมืองกังแฮรักษาอยู่ ซุน ฮฺว่าน (孫奐) ขุนพลของง่อก๊กส่งตุนอิตั๋นให้นำทหาร 5,000 นายไปสกัดทางหฺวายเต้า (淮道) ตัวซุน ฮฺว่านเองพร้อมด้วยอู๋ ชั่ว (吳碩) จาง เหลียง (张梁) และนายทหารคนอื่น ๆ นำทหารอีก 5,000 นายเป็นกองหน้ายกเข้าโจมตีเกาเฉิง (高城) และจับนายทหารของวุยก๊กได้สามคน
ในนิยายสามก๊ก
ในนวนิยายอิงประวัติศาสตร์ในศตวรรษที่ 14 เรื่องสามก๊ก ตุนอิตั๋นมีชื่อในภาษาจีนกลางว่า ฉุนยฺหวี ตาน ปรากฏเป็นตัวละครในเนื้อเรื่องตอนที่ 84 เมื่อซุนกวนตั้งให้ลกซุนเป็นแม่ทัพใหญ่ในการรบต้านเล่าปี่ในยุทธการที่อิเหลง ฮันต๋ง จิวท่าย เล่งทอง และขุนพลคนอื่น ๆ อาสาลกซุนจะยกทหารไปตีค่ายของเล่าปี่ในเวลากลางคืน แต่ลกซุนปฏิเสธทั้งหมดว่าไม่ต้องไป แล้วมอบหมายให้ตุนอิตั๋นยกไปตีค่ายข้าศึกแทน
ตุนอิตั๋นนำทหารยกไปในเวลาพลบค่ำ เมื่อมาถึงค่ายของทัพจ๊กก๊กก็เป็นเวลายามสาม เปาเตียวขุนพลของจ๊กก๊กนำทหารยกออกมารบกับตุนอิตั๋น ตุนอิตั๋นสู้ไม่ได้จึงชักม้าหนี ทันใดนั้นมีเสียงโห่ร้องดังขึ้น เตียงหยง/เตียวยัง (趙融 เจ้า หรง) นำกองกำลังยกมาสกัดทางหนีของตุนอิตั๋น ตุนอิตั๋นหาทางหนีและสูญเสียกำลังทหารไปมากกว่าครึ่ง ระหว่างทางก็เจอทหารชนเผ่าลำมัน (南蠻 หนานหมาน) นำโดยสะโมโขยกจากหลังเขามาสกัดอีก ตุนอิตั๋นหนีออกตัวรอดมาได้จนอยู่ห่างจากค่ายไป 5 ลี้ สามกองกำลังจากจ๊กก๊กยังคงไล่ตามมาด้านหลัง ชีเซ่งและเตงฮองขุนพลของง่อก๊กยกทหารมาช่วยตุนอิตั๋น ตีทหารฝ่ายจ๊กก๊กจนล่าถอยไปและพาตุนอิตั๋นกลับไปที่ค่าย
ฟุตบอลโลกหญิง 2023
ฟุตบอลโลกหญิง 2023 (2023 FIFA Women's World Cup) คือ การแข่งขันฟุตบอลโลกหญิง ครั้งที่ 9 ซึ่งเป็นการแข่งขันฟุตบอลหญิงระดับนานาชาติโดยการแข่งขันฟุตบอลโลกหญิงครั้งนี้จำนวนของทีมจะมีการเพิ่มจาก 24 ทีมเป็น 32 ทีมเข้าร่วมการแข่งขันเป็นครั้งแรก มีจำนวนของการแข่งขันเพิ่มขึ้นจาก 52 คู่เพิ่มขึ้นเป็น 64 คู่โดยเมื่อวันที่ 25 มิถุนายน ค.ศ. 2020 ฟีฟ่าได้มีการประกาศประเทศที่จะเป็นเจ้าภาพฟุตบอลโลกหญิงครั้งนี้ออกมาแล้ว คือ ประเทศออสเตรเลียและนิวซีแลนด์เป็นเจ้าภาพร่วมกัน
การคัดเลือกเจ้าภาพ
มี 7 ประเทศที่เสนอตัวเป็นเจ้าภาพจัดการแข่งขัน
รอบคัดเลือก
หมายเหตุ: ตัวเลขในวงเล็บระบุจำนวนผู้เข้าร่วมขั้นต่ำและสูงสุดที่สามารถผ่านเกณฑ์จากแต่ละสมาพันธ์
AFC (6–8)
CAF (4–6)
CONCACAF (4–6)
CONMEBOL (3–5)
OFC (1–2)
UEFA (11–12)
รอบแบ่งกลุ่ม
โปรแกรมการแข่งขันสำหรับทัวร์นาเมนต์นี้, นอกเหนือจากเวลาคิกออฟ, จะถูกปล่อยออกมาเมือวันที่ 1 ธันวาคม พ.ศ. 2564.
ประเทศกินี-บิสเซา
กินี-บิสเซา (Guinea-Bissau) หรือ กีแน-บีเซา (Guiné-Bissau, ; ฟูลา: 𞤘𞤭𞤲𞤫 𞤄𞤭𞤧𞤢𞥄𞤱𞤮 Gine-Bisaawo; มันดินกา: ߖߌߣߍ ߺ ߓߌߛߊߥߏ߫ Gine-Bisawo) มีชื่อทางการว่า สาธารณรัฐกินี-บิสเซา (Republic of Guinea-Bissau) หรือ สาธารณรัฐกีแน-บีเซา (República da Guiné-Bissau) เป็นประเทศอยู่ในแอฟริกาตะวันตก เมืองหลวงชื่อว่าบิสเซา มีเนื้อที่โดยประมาณ 36125 km2 กับประชากรโดยประมาณ มีพรมแดนทิศเหนือติดกับเซเนกัล ทิศตะวันออกและทิศใต้ติดกับกินี ทิศตะวันตกติดกับมหาสมุทรแอตแลนติก กินี-บิสเซายังมีเกาะเล็ก ๆ นอกแผ่นดินใหญ่อีกประมาณ 25 เกาะอีกด้วย
ประวัติศาสตร์
กินี-บิสเซาเคยเป็นอาณานิคมของโปรตุเกสอยู่นานถึง 5 ศตวรรษ จากนั้นความตื่นตัวทางการเมืองเพื่อเรียกร้องเอกราชคืนจากโปรตุเกสได้เริ่มต้นมาตั้งแต่ พ.ศ. 2499 โดยกลุ่ม African Party for the Independence of Guinea-Bissau and the Islands of Cape Verde (PAIGC) โดยมีนายอามิลการ์ กาบราล เป็นผู้นำชักชวนให้ประชาชนต่อต้านการปกครองและเรียกร้องเอกราชคืนจากโปรตุเกสตั้งแต่ปี พ.ศ. 2506 จนได้รับเอกราชเมื่อวันที่ 24 กันยายน พ.ศ. 2517 โดยมีนายลูอีซ กาบราล พี่ชายของนายอามิลการ์เป็นประธานาธิบดีคนแรก และกลุ่ม PAIGC ได้กลายเป็นพรรคการเมืองที่ถูกต้องตามกฎหมาย และมีการจัดตั้งสภาประชาชน และสภาคณะปฏิวัติประกอบด้วยสมาชิก 11 คน ทำหน้าที่ปกครองประเทศภายใต้รัฐธรรมนูญ
แหล่งข้อมูลอื่น
รัฐบาล
การค้า
สื่อข่าว
การท่องเที่ยว
สุขภาพ
ข้อมูล GIS
ณ อยุธยา
ณ อยุธยา เป็นสร้อยต่อท้ายนามสกุลสำหรับราชสกุล เขียนเป็นอักษรโรมันว่า "na Ayudhya"
ประวัติ
เมื่อวันที่ 23 มีนาคม พ.ศ. 2455 พระบาทสมเด็จพระมงกุฎเกล้าเจ้าอยู่หัว รัชกาลที่ 6 ทรงพระกรุณาโปรดเกล้าฯ ให้ตราพระราชบัญญัติขนานนามสกุล พ.ศ. 2456 โดยบัญญัติไว้ว่า ผู้ที่สืบเชื้อสายทางบิดามาจากบรรพบุรุษคนเดียวกันให้ใช้นามสกุลเดียวกัน เป็นเหตุให้คนไทยมีนามสกุลใช้
เมื่อวันที่ 1 มกราคม พ.ศ. 2458 พระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ ให้ “ประกาศเพิ่มเครื่องหมายนามสกุลสำหรับราชตระกูล” ซึ่งมีความว่า มีพระราชดำริถึงนามสกุลที่ได้ทรงพระกรุณาโปรดเกล้าฯ พระราชทานแก่ผู้ที่สืบต่อจากราชตระกูลลงมาโดยสายต่าง ๆ นั้น ต่อไปภายหน้านามสกุลเหล่านี้อาจไปปะปนกับนามสกุลสามัญ จนไม่อาจทราบได้ว่า นามสกุลใดเป็นนามสกุลสำหรับราชตระกูล เพราะไม่มีเครื่องหมายเป็นที่สังเกต และเนื่องจากมีพระราชดำริที่จะดำรงนามสกุลสำหรับราชตระกูลให้ยืนยงอยู่ชั่วกัลปาวสาน
จึงทรงพระกรุณาโปรดเกล้าฯ ให้ประกาศว่า บรรดานามสกุลซึ่งได้ทรงขนานพระราชทานแก่ผู้สืบสายราชตระกูลนั้น ให้มีคำว่า “ณ กรุงเทพ” เพิ่มท้ายนามสกุลนั้น และห้ามมิให้ผู้หนึ่งผู้ใดที่มิได้สืบสายราชตระกูลใช้คำ “ณ กรุงเทพ” เป็นนามสกุลหรือต่อท้ายนามสกุลของตน แม้แต่ผู้ที่ได้รับพระราชทานพระบรมราชานุญาตพิเศษให้ใช้นามสกุลสำหรับราชตระกูลได้ จะเติมคำ “ณ กรุงเทพ” ลงด้วยไม่ได้
เมื่อวันที่ 24 มีนาคม พ.ศ. 2467 พระบาทสมเด็จพระมงกุฎเกล้าเจ้าอยู่หัวทรงพระราชดำริพิจารณา คำว่า “กรุงเทพ” นั้น เป็นคำที่ใช้นำหน้านามมหานครซึ่งเป็นราชธานี เช่น ใช้ว่า “กรุงเทพมหานครบวรทวาราวดีศรีอยุธยา” เป็นนามของพระนครศรีอยุธยาเมื่อครั้งเป็นราชธานี และใช้คำว่า “กรุงเทพมหานครอมรรัตนโกสินทร์” เป็นนามของพระมหานครราชธานีในปัจจุบัน ดังนั้น คำว่า “กรุงเทพ” จึงมีความหมายถึงราชธานี 2 แห่ง โดยไม่แน่ชัดว่าเป็นแห่งใด และเนื่องจากมีพระราชดำริว่า พระบรมราชวงศ์นี้เดิมเป็นสกุลอันมหาศาลที่มีมาตั้งแต่สมัยพระนครศรีอยุธยาเป็นราชธานี จึงมีพระบรมราชโองการโปรดเกล้าฯ ให้ “ประกาศแก้เครื่องหมายนามสกุลสำหรับราชสกุล” ความว่า ตามที่ทรงพระกรุณาโปรดเกล้าฯ ให้ผู้สืบสายแต่ราชสกุลใช้คำว่า “ณ กรุงเทพ” ต่อท้ายนามสกุลนั้น เป็น “ณ อยุธยา” ตั้งแต่วันที่ 6 เมษายน พ.ศ. 2468 ซึ่งตรงกับวันมหาจักรี
ในวันที่ 5 มิถุนายน พ.ศ. 2472 พระบาทสมเด็จพระปกเกล้าเจ้าอยู่หัว มีพระราชดำริว่า "ในขณะนั้นการออกพระนามหม่อมเจ้าโดยใช้พระนามของพระบิดาต่อท้ายเพื่อให้ทราบว่าเป็นหม่อมเจ้าในกรมใดหรือพระองค์ใด นั้น เมื่อได้มีการพระราชทานนามสกุลสำหรับเจ้าต่างกรมและพระองค์เจ้าแล้ว จึงโปรดเกล้าฯ ให้ใช้นามสกุลต่อนามหม่อมเจ้าแทนการใช้นามกรมเช่นแต่ก่อน แต่หม่อมเจ้าซึ่งทรงสถาปนาให้มีพระเกียรติยศเป็นพระองค์เจ้าไม่ต้องใช้นามสกุลต่อท้ายพระนาม"
กลุ่มอาการสตีเฟนส์–จอห์นสัน
กลุ่มอาการสตีเวนส์–จอห์นสัน (Stevens-Johnson syndrome (SJS), Erythema multiforme major (EM major)) เป็นโรคที่มีผลมาจากปฏิกิริยาภูมิคุ้มกันของร่างกายตอบสนองต่อยา การติดเชื้อ การเจ็บป่วย ทำให้เกิดการอักเสบของเซลล์ผิวหนังและเยื่อบุผิวทั่วร่างกาย เกิดการตายของเซลล์เยื่อบุผิวทำให้แยกลอกออกจากชั้นหนังแท้ ผู้ป่วยในกลุ่มอาการนี้มีทั้งที่ทราบสาเหตุและไม่ทราบสาเหตุแน่ชัดในปริมาณใกล้เคียงกัน สามารถพบได้ในทุกวัย ส่วนใหญ่เชื่อว่าเป็นปฏิกิริยาไวเกินต่อสิ่งกระตุ้นที่มีการตอบสนองไปยังชั้นผิวเยื่อเมือก
อาการ
มีผื่น ตุ่ม ที่ผิวหนังและเยื่อบุผิว ก่อนมีผื่นประมาณ 1 - 14 วัน จะมีไข้ ปวดศีรษะ ปวดเมื่อยตามตัว เจ็บคอ เป็นหวัด ไอ ปวดข้อ อาเจียน ถ่ายเหลว จากนั้นจะมีผื่นที่ผิวหนังโดยเริ่มบริเวณใบหน้า คอ คาง ลำตัว และลามไปทั่วร่างกาย
ในขั้นต้นจะมีลักษณะเป็นผื่นแดง และกลายเป็นตุ่มน้ำพุพองแล้วลอกออก หากกดรูดที่ผิวหนังจะเป็นตุ่มน้ำเกิดขึ้น ผื่นมักจะไม่มีอาการคัน จะมีอาการเหล่านี้ประมาณ 2 - 6 สัปดาห์ หากหายจากอาการเหล่านี้แล้วจะเหลือเป็นรอยคล้ำ
ส่วนผื่นบริเวณเยื่อบุอาจเกิดขึ้นได้พร้อมกับผื่นที่ผิวหนัง หรือ เกิดทีหลัง เช่น เยื่อบุตา จมูก ปาก อวัยวะเพศ ทวารหนัก เยื่อบุปากจะขึ้นเป็นตุ่มน้ำและแตกเป็นสะเก็ดสีม่วงแดง อาจมีอาการเจ็บปาก กินอาหารหรือดื่มน้ำได้น้อยหรืออาจไม่ได้โดยสิ้นเชิง
หากเป็นที่เยื่อบุตา จะทำให้เจ็บตา น้ำตาไหล ตาแดง ตาแฉะ อาจลืมตาไม่ได้
อวัยวะเพศและทวารหนัก จะทำให้ขับถ่ายลำบาก ปัสสาวะแสบขัด ท้องผูก
พยาธิวิทยา
ทั้ง SJS, toxic epidermal necrolysis และ erythema multiforme มีลักษณะเฉพาะคือมีการตายของชั้นผิวหนังเป็นบริเวณกว้างโดยมีการอักเสบร่วมด้วยน้อยมาก
สถานีรถไฟโอฟูนะ
สถานีรถไฟโอฟูนะ เป็นสถานีรถไฟในเมืองคามากูระ จังหวัดคานางาวะ ให้บริการโดยบริษัทรถไฟญี่ปุ่นตะวันออก
เส้นทาง
สถานีรถไฟโอฟูนะให้บริการในเส้นทาง สายหลักโทไกโด, สายโชนัน-ชินจูกุ, สายเนงิชิ (สายเคฮิน-โทโฮกุ), สายโยโกซูกะ และโชนันโมโนเรล
หมากนางลิง
หมากนางลิงหรือหมากชะแวก หมากหน่อ เป็นพืชในวงศ์ปาล์ม เป็นปาล์มกอหรือขึ้นเป็นต้นเดียวในบางครั้ง ใบประกอบแบบขนนก ดอกช่อ กลิ่นคล้ายส้ม ดอกแยกเพศไม่แยกต้น ผลสุกสีแดงส้ม มีจะงอย พบในบริเวณตั้งแต่อินเดีย อินโดจีน มาเลเซียไปจนถึงฟิลิปปินส์ เมล็ดใช้รับประทานแทนหมากแต่มีคุณภาพต่ำกว่า ยอดอ่อนรับประทานได้ ในหมู่เกาะอันดามันนำใบมามุงหลังคา ลำต้นทำเสาบ้าน
ไฟล์:Areca_triandra.JPG|หมากางลิงที่ Nong Nooch Tropical Garden.
</Gallery>
เจ้าพระยาธรรมาธิกรณาธิบดี
เจ้าพระยาธรรมาธิกรณาธิบดี สามารถหมายถึง
เดอะวอยซ์ไทยแลนด์ (ฤดูกาลที่ 1)
เดอะวอยซ์ไทยแลนด์ (ฤดูกาลที่ 1) เป็นรายการเรียลลิตี้โชว์ประกวดร้องเพลงโดยเวิร์คพอยท์ เอ็นเทอร์เทนเมนท์และทรู มิวสิก ที่ซื้อลิขสิทธิ์รูปแบบรายการมาจากบริษัท ทาลพา ของเนเธอร์แลนด์ เจ้าของรายการเดอะวอยซ์ (The Voice) และเดอะวอยซ์ออฟฮอลแลนด์ (The Voice of Holland) โดยใช้โค้ชร้องเพลงและผู้คัดเลือกผู้เข้าประกวด 4 คน คือ เจนนิเฟอร์ คิ้ม, ก้อง - สหรัถ สังคปรีชา, โจอี้ บอย และแสตมป์ - อภิวัชร์ เอื้อถาวรสุข มีการบันทึกเทปและการแสดงสดทุกรอบที่ Centerpoint Entertainment ซอยลาซาล - แบรี่ง สมุทรปราการ โดยเริ่มเมื่อวันที่ 1-4 สิงหาคม 2555 สำหรับ Build Audition, 28-29 สิงหาคม 2555 สำหรับ Battle Round
ฤดูกาลนี้เป็นฤดูกาลแรกและฤดูกาลเดียวที่ถ่ายทำในระบบความคมชัดมาตรฐาน ก่อนที่ฤดูตอนไปจะถายทำด้วยระบบความคมชัดสูง และตอนสุดท้ายถูกเลื่อนจากวันอาทิตย์ที่ 16 ธันวาคม 2555 เป็นวันเสาร์ที่ 15 ธันวาคม 2555 เนื่องจากเปิดช่วงเวลาถ่ายทอดสดให้การแข่งขันชกมวย Thai Fight โดยรูปแบบของเวทีในรอบ Blind Audition และ Battle Round ใช้แม่แบบจาก The Voice สหรัฐอเมริกา ฤดูกาลที่ 2 และรอบ Live Show ใช้แม่แบบจาก The Voice สหรัฐอเมริกา ฤดูกาลที่ 1
การคัดเลือก
สำหรับฤดูกาลแรก เปิดรับสมัครตามภาคต่างๆ ของประเทศไทยและมีผู้สมัครเข้ามาคัดเลือกกันกว่า 4,000 คนโดยทืมงานทำการคัดเลือกก่อนที่จะถึงการ Blind Audition ซึ่งทีมงานทำการคัดเลือกคล้ายๆ กับการ Blind Audition เช่นกันและได้คัดเหลือแค่ 140 คนจาก 4,000 คนเข้าสู่รอบ Blind Audition โดยในรอบ Blind Audition ได้กำหนดไว้ให้โค้ชแต่ละทีมเลือกทีมละ 12 คนเป็นทั้งหมด 48 คนจาก 140 คนแต่ภายหลังเนื่องจากมีคัดเลือกเกินจำนวนมาเป็น 56 ทีมทำให้ผ่านเข้ารอบมาเกินกว่า 48 คนตามที่กำหนดและคัดออกภายหลังในรอบถัดไป และภายหลังจบรายการ เนื่องจากกระแสสังคมไปในทางเชิงบวกมากยิ่งขึ้นกับรายการนี้ จึงมีการมอบเงินรางวัลแก่ 56 ทีมนี้เป็นเงินทีมละ 20,000 บาทด้วย
Episode 1
สัปดาห์ที่ 1 ออกอากาศเมื่อวันที่ 9 กันยายน พ.ศ. 2555
Episode 3
สัปดาห์ที่ 3 ออกอากาศเมื่อวันที่ 23 กันยายน พ.ศ. 2555
Episode 4
สัปดาห์ที่ 4 ออกอากาศเมื่อวันที่ 30 กันยายน พ.ศ. 2555
Episode 5
สัปดาห์ที่ 5 ออกอากาศเมื่อวันที่ 7 ตุลาคม พ.ศ. 2555
Episode 6
สัปดาห์ที่ 6 ออกอากาศเมื่อวันที่ 14 ตุลาคม พ.ศ. 2555
รอบ Battle Rounds
รอบ Battle Rounds ออกอากาศเมื่อวันที่ 21, 28 ตุลาคม และ 4 พฤศจิกายน พ.ศ. 2555
Episode 10: First Live Rounds (สัปดาห์ที่ 1)
สัปดาห์ที่ 1 ออกอากาศเมื่อวันที่ 11 พฤศจิกายน พ.ศ. 2555 โดยแข่งขันกันเฉพาะทีมโค้ชคิ้มและทีมโค้ชก้อง
Episode 11: First Live Rounds (สัปดาห์ที่ 2)
สัปดาห์ที่ 2 ออกอากาศเมื่อวันที่ 18 พฤศจิกายน พ.ศ. 2555 โดยแข่งขันกันเฉพาะทีมโค้ชโจอี้และทีมโค้ชแสตมป์
Episode 12: Quarter-Final (สัปดาห์ที่ 1)
สัปดาห์ที่ 1 ออกอากาศเมื่อวันที่ 25 พฤศจิกายน พ.ศ. 2555 โดยแข่งขันกันเฉพาะทีมโค้ชคิ้มและทีมโค้ชก้อง
Episode 13: Quarter-Final (สัปดาห์ที่ 2)
สัปดาห์ที่ 2 ออกอากาศเมื่อวันที่ 2 ธันวาคม พ.ศ. 2555 โดยแข่งขันกันเฉพาะทีมโค้ชโจอี้และทีมโค้ชแสตมป์
Episode 14: Semi-Final
ออกอากาศเมื่อวันที่ 9 ธันวาคม พ.ศ. 2555
Episode 15: Final Round
ออกอากาศเมื่อวันที่ 15 ธันวาคม พ.ศ. 2555 (เลื่อนจากวันอาทิตย์มาเป็นวันเสาร์เนื่องจากติดถ่ายทอดสดนัดชิงชนะเลิศ Thai Fight) โดยคะแนนโหวตจาก sms จะนับเป็น 1 โหวตและการ Download เพลงจะนับเป็น 2 โหวต
สรุปผล Live Show
ผู้เข้าแข่งขันของโค้ชก้อง
ผู้เข้าแข่งขันของโค้ชคิ้ม
ศิลปินที่ได้รางวัลชนะเลิศ
ศิลปินที่ได้รางวัลรองชนะเลิศอันดับ 1
ศิลปินที่ได้รางวัลรองชนะเลิศอันดับ 2 / 3
ศิลปินที่ผ่านเข้ารอบโดยคะแนนโหวต
ศิลปินที่ผ่านเข้ารอบโดยการเลือกของโค้ช
ศิลปินที่ตกรอบ
อักษรล่าแสน The Alphabet Thailand
อักษรล่าแสน The Alphabet Thailand หรือเรียกโดยย่อว่า อักษรล่าแสน เป็นรายการโทรทัศน์ประเภทเกมโชว์ ที่ผลิตโดยบริษัท เดอะ วัน เอ็นเตอร์ไพรส์ จำกัด ดำเนินรายการโดย ณัฏฐ์ปวินท์ กุลกัลยาดี (เจ็ม) และ มารุต ชื่นชมบูรณ์ (อาร์ต) ออกอากาศตั้งแต่วันที่ 7 มกราคม พ.ศ. 2560 - 19 พฤษภาคม พ.ศ. 2561 ทางช่องวัน 31 และกลับมาออกอากาศซ้ำอีกครั้งทางช่องจีเอ็มเอ็ม 25 ทุกวันจันทร์-ศุกร์ ตั้งแต่เดือนเมษายน พ.ศ. 2564 จนถึงปัจจุบัน
อนึ่ง เทปรายการที่ออกอากาศในวันเสาร์จะเป็นผู้เข้าแข่งขันจากทางบ้านมาร่วมสนุก ส่วนเทปที่ออกอากาศในวันอาทิตย์จะเป็นผู้เข้าแข่งขันที่เป็นดารานักร้องเซเลบริตีชื่อดังมาร่วมสนุก แต่หลังจากลดเหลือวันเสาร์วันเดียว จึงปรับรูปแบบผู้เข้าแข่งขันเป็นจากทางบ้านสลับกับดาราแบบสัปดาห์เว้นสัปดาห์
รูปแบบและกติกาของรายการ
ผู้เข้าแข่งขัน 2 ทีม ทีมละ 2 คน (โดยผู้ดำเนินรายการทั้ง 2 คน จะมีหน้าที่เป็นหัวหน้าทีมของแต่ละทีมด้วย) จะต้องมาแข่งขันกับการทายคำหรือประโยคปริศนา พร้อมทั้งเก็บคะแนนสะสม ทีมใดเก็บสะสมคะแนนได้ครบหรือมากกว่า 25 คะแนนก่อน (แต่เดิมคือ 20 คะแนน ในช่วงการออกอากาศระยะแรก) จะมีสิทธิ์เข้าไปร่วมเล่นเกมชิงรางวัลสูงสุดจากทางรายการในรอบแจ็คพอต โดยจะแบ่งการแข่งขันออกเป็น 2 รอบ และรอบแจ็คพอต ซึ่งเป็นรอบสุดท้าย
โดยลักษณะของคำหรือประโยคปริศนาที่ใช้เป็นคำถามในรายการ จะเป็นช่องเว้นว่างที่มีเครื่องหมายขีดเส้นใต้ที่กำหนดลักษณะของตัวอักษรในภาษาไทยที่ประสมกันเป็นคำหรือประโยคนั้น ๆ ไว้ ซึ่งในขณะที่ให้ผู้เข้าแข่งขันเริ่มทายคำหรือประโยคปริศนา จะปรากฏตัวอักษรภาษาไทย นั่นคือ พยัญชนะ, สระ และวรรณยุกต์ ซึ่งจะค่อย ๆ ปรากฏทีละตัวอักษร ตัวละ 1.5 วินาทีโดยประมาณ และจะเป็นเช่นนี้ไปตลอดจนกว่าผู้เข้าแข่งขันจะกดปุ่มสัญญาณไฟ
รูปแบบที่ 1
ทีมที่ได้เริ่มเล่นก่อนจะส่งสมาชิกในทีม 1 คน โดยจะมีหมวดหมู่คำถามให้เลือก 4 หมวด โดยจะต้องเลือกมา 1 หมวด แล้วทายคำหรือประโยคปริศนาจำนวน 4 ข้อ (ซึ่งคำตอบที่ถูกต้องจะสัมพันธ์กับหมวดหมู่ที่ได้เลือกมาด้วย) ภายในเวลา 60 วินาที ซึ่งจะต้องกดปุ่มสัญญาณไฟเพื่อหยุดเวลาก่อนที่ตัวอักษรจะปรากฏครบอย่างน้อย 1 ตัวอักษรและเมื่อกดแล้วจะต้องตอบภายในเวลา 5 วินาที ถ้าตอบถูก 1 ข้อ จะได้รับคะแนนข้อละ 1 คะแนน ถ้าตอบผิด, ตอบไม่ทันเวลาหรือปล่อยให้ตัวอักษรปรากฏจนครบโดยไม่กดหยุดเวลาจะถือว่าหมดสิทธิ์ในการตอบคำหรือประโยคปริศนาของข้อนั้น ๆ และไม่ได้คะแนนสะสมด้วย หลังจากเล่นจบ 1 หมวด จะต้องผลัดเปลี่ยนเล่นเกมดังกล่าวกับสมาชิกอีกทีมเพื่อทำการแข่งขันต่อไปจนครบจำนวนสมาชิกในทีมทั้ง 2 ทีม
อนึ่ง ในขณะที่ผู้เข้าแข่งขันเริ่มทายคำหรือประโยคปริศนาข้อใดข้อหนึ่ง ถ้าหมดเวลา 60 วินาทีแล้ว ยังไม่กดปุ่มสัญญาณไฟ ทางรายการจะบังคับให้ผู้เข้าแข่งขันคนนั้นต้องตอบภายในเวลา 5 วินาทีทันที ถ้าตอบผิดหรือตอบไม่ทันเวลาจะหมดสิทธิ์ในการตอบคำหรือประโยคปริศนาของข้อนั้น ๆ และไม่ได้รับคะแนนสะสมเช่นเดียวกัน (ในส่วนนี้ถูกใช้ในรูปแบบที่ 2 ในรอบนี้ด้วย)
รูปแบบที่ 2
เมื่อวันที่ 4 มิถุนายน 2560 ได้มีการปรับเปลี่ยนกติกาใหม่เป็น ทั้ง 2 ทีมจะส่งตัวแทนออกมาทีมละ 1 คน มาทำการแข่งขันทายคำหรือประโยคปริศนาที่ทางรายการกำหนดให้ทั้งหมด 2 หมวด แต่ละหมวดมีจำนวน 3 ข้อ (ซึ่งคำตอบที่ถูกต้องจะสัมพันธ์กับหมวดหมู่นั้นด้วย) เมื่อเริ่มให้ทายคำถาม (ไม่มีการจับเวลา) หากมีทีมใดทีมหนึ่งกดปุ่มสัญญาณไฟ ตัวอักษรจะหยุดปรากฏและทีมนั้นจะต้องตอบภายในเวลา 5 วินาที ถ้าตอบถูก 1 ข้อ จะได้รับคะแนนข้อละ 1 คะแนน ถ้าตอบผิดหรือตอบไม่ทันเวลาจะหมดสิทธิ์ในการตอบคำหรือประโยคปริศนาของข้อนั้น ๆ และไม่ได้คะแนนสะสมด้วย พร้อมทั้งสิทธิ์ในการตอบจะถูกโยนไปให้อีกทีมทันที พร้อมทั้งจะได้เห็นตัวอักษรเพิ่มเติมอีกด้วย (ขึ้นอยู่กับความยาวของคำปริศนานั้น ๆ และตัวอักษรที่เหลือที่ยังไม่ปรากฏ) และหลังจากแข่งขันจบ 1 หมวดแล้ว ทั้ง 2 ทีมจะต้องผลัดเปลี่ยนสมาชิกในทีมมาทำการแข่งขันในอีก 1 หมวดที่เหลือต่อไป
รอบที่สอง (รอบประมูล)
วันที่ 4 มิถุนายน 2560 ได้เพิ่มรูปแบบกติกาใหม่ในรอบนี้ ทั้ง 2 ทีมจะต้องทายคำหรือประโยคปริศนาจำนวน 4 ข้อ โดยในแต่ละข้อจะมีคำใบ้พร้อมตัวอักษรตั้งต้นให้จำนวนหนึ่ง (ขึ้นอยู่กับความยาวของคำปริศนานั้น ๆ) จากนั้นพิธีกรจะประกาศจำนวนตัวอักษรสูงสุดที่สามารถขอดูเพิ่มได้ในคำปริศนานั้นเพื่อให้ทั้ง 2 ทีมทำการประมูล โดยทีมที่กดปุ่มสัญญาณไฟจนติดก่อนจะมีสิทธิ์เลือกว่าจะประมูลตัวอักษรซึ่งจะได้เป็นทั้งฝ่ายเริ่มต้นและจบการประมูล หรือตอบคำปริศนานั้นเลยก็ได้ ทีมที่ประมูลตัวอักษรได้น้อยกว่าหรือไม่เอาตัวอักษร (เลือกประมูล 0 ตัว) จะได้สิทธิ์ในการตอบพร้อมกับได้เห็นตัวอักษรเพิ่มตามจำนวนที่ได้ประมูลไว้ ถ้าตอบถูกจะได้รับคะแนนข้อละ 2 คะแนน แต่ถ้าตอบผิดหรือไม่ตอบภายในเวลา 5 วินาที คะแนนจะตกเป็นของอีกทีมทันที
รอบที่สาม (รอบตัดเชือก)
สมาชิกในทีมทุกคนจากทั้ง 2 ทีม จะต้องทำการแข่งขันโดยการกดปุ่มสัญญาณไฟเพื่อชิงสิทธิ์ในการตอบ แล้วทายคำหรือประโยคปริศนาเพื่อเก็บสะสมคะแนนที่มีอยู่จากรอบที่หนึ่งให้ได้ครบหรือมากกว่า 20 คะแนน (ปัจจุบันเปลี่ยนเป็น 25 คะแนน) โดยคำถามแต่ละข้อจะมีคำใบ้ซึ่งมีความเกี่ยวข้องกับคำหรือประโยคปริศนาที่เป็นคำตอบของข้อนั้น ๆ ซึ่งเมื่อเริ่มให้ทายคำถาม (ไม่มีการจับเวลา) หากมีทีมใดทีมหนึ่งกดปุ่มสัญญาณไฟ ตัวอักษรจะหยุดปรากฏและทีมนั้นจะต้องตอบภายในเวลา 5 วินาที ถ้าตอบถูก 1 ข้อ ตั้งแต่ข้อที่ 1 และ 2 จะได้รับคะแนนข้อละ 2 คะแนน(เพิ่มเป็น 3 คะแนนในปัจจุบัน) และตั้งแต่ข้อที่ 3 เป็นต้นไป จะได้รับคะแนนข้อละ 5 คะแนน ถ้าตอบผิดหรือตอบไม่ทันเวลาจะหมดสิทธิ์ในการตอบคำหรือประโยคปริศนาของข้อนั้น ๆ และไม่ได้คะแนนสะสมด้วย พร้อมทั้งสิทธิ์ในการตอบจะถูกโยนไปให้อีกทีมทันที พร้อมทั้งจะได้เห็นตัวอักษรเพิ่มเติมอีกด้วย (ขึ้นอยู่กับความยาวของคำปริศนานั้น ๆ และตัวอักษรที่เหลือที่ยังไม่ปรากฏ)
โดยลักษณะของคำใบ้ในรอบที่สามนั้น ตั้งแต่ข้อที่ 1 และ 2 จะเป็นวีดีโอที่มีคนกำลังพูดอยู่ซึ่งมีการปิดเสียงพูดบางส่วนออกไป และตั้งแต่ข้อที่ 3 เป็นต้นไป พิธีกรจะให้คำใบ้ซึ่งจะเป็นคำ, วลี หรือประโยค ที่มีความเกี่ยวข้องกับคำหรือประโยคปริศนาที่เป็นคำตอบของข้อนั้น ๆ (ปัจจุบันพิธีกรจะเป็นผู้อ่านคำใบ้ในทุกคำปริศนา และทุกข้อจะเป็นข้อละ 5 คะแนน ทั้งหมด)
อัตเลติโกเดมาดริดในฤดูกาล 2018–19
ฤดูกาล 2018–19 เป็นฤดูกาลที่ 88 ของ อัตเลติโกเดมาดริด และเป็นฤดูกาลที่ 82 ของสโมสรใน ลาลิกา ลีกสูงสุดของ ฟุตบอลสเปน อัตเลติโกเข้าร่วมการแข่งขันใน ลาลิกา, โกปาเดลเรย์, ยูฟ่าแชมเปียนส์ลีก และ ยูฟ่าซูเปอร์คัพ.
ผู้ทำประตู
1ผู้เล่นจากทีมสำรอง - อัตเลติโกเดมาดริด เบ.
ชอน โอคีฟ
ชอน โอคีฟ (Sean O'Keefe) เกิดเมื่อวันที่ 27 มกราคม ค.ศ. 1956 เคยเป็นผู้อำนวยการองค์การนาซา สหรัฐอเมริกา ตั้งแต่เดือนธันวาคม 2001 ถึงเดือนกุมภาพันธ์ 2005 ตลอดช่วงการบริหารของเขามีเรื่องราวเกิดขึ้นกับนาซามากมายทั้งดีมากและร้ายมาก ตั้งแต่ความสำเร็จในการส่งยานลงสำรวจดาวอังคาร ไปจนถึงโศกนาฏกรรมกระสวยอวกาศโคลัมเบีย
21 กุมภาพันธ์ 2005 หลังจากลาออกจากนาซาแล้ว โอคีฟได้เป็นอธิการบดีมหาวิทยาลัยลุยเซียนา และลาออกเมื่อ 16 มกราคม 2008
ดาวเคราะห์น้อย 78905 ชอนโอคีฟ ตั้งชื่อเพื่อเป็นเกียรติแก่เขาสำหรับผลงานการปฏิบัติหน้าที่ที่องค์การนาซา
มนชนก แสงฉายเพียงเพ็ญ
เดิมมนชนกสังกัด เดอะ วัน เอ็นเตอร์ไพรส์ (มีชื่อเดิมว่า เอ็กแซ็กท์)  ต่อมาย้ายไปสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ
มนชนกสำเร็จการศึกษาระดับประถมศึกษาจากโรงเรียนพิชญศึกษา ระดับมัธยมศึกษาจากโรงเรียนสวนกุหลาบวิทยาลัย นนทบุรี ระดับปริญญาตรีจากคณะศิลปกรรมศาสตร์ มหาวิทยาลัยศรีนครินทรวิโรฒ เอกการแสดงและกำกับการแสดง
เดวิด อามู
เดวิด อามู (David Amoo) เกิดวันที่ 13 เมษายน ค.ศ. 1991 ที่กรุงลอนดอน ประเทศอังกฤษ เป็นนักฟุตบอลชาวอังกฤษ ปัจจุบันเล่นให้กับสโมสรบูรี เอฟซี เล่นตำแหน่งกองหน้า หรือปีกขวา
ยูลิสซีส เอส. แกรนต์
จอมพล ยูลิสซีส ซิมป์สัน แกรนต์ (Ulysses Simpson Grant) (27 เมษายน ค.ศ. 1822 - 23 กรกฎาคม ค.ศ. 1885) เดิมมีชื่อว่า ไฮรัม ยูลิสซีส แกรนต์ เป็นอดีตประธานาธิบดีสหรัฐอเมริกา คนที่ 18 และอดีตผู้บัญชาการสูงสุดของกองทัพฝ่ายสหภาพในสงครามกลางเมืองอเมริกา รองจากประธานาธิบดีลินคอล์น และนำกองทัพฝ่ายสหภาพจนมีชัยชนะเหนือฝ่ายสมาพันธรัฐ รวมประเทศสหรัฐอเมริกาเป็นหนึ่งเดียวได้สำเร็จในปีค.ศ. 1865
นอกจากนี้เขายังเป็นประธานาธิบดีสหรัฐอเมริกาคนแรกที่เดินทางไปเยือนประเทศสยาม (ประเทศไทยในปัจจุบัน) เมื่อปีค.ศ. 1879 ในสมัยของพระบาทสมเด็จพระจุลจอมเกล้าเจ้าอยู่หัว
ครอบครัว
แกรนต์สมรสกับจูเลีย เดนต์ และมีบุตรด้วยกัน 4 คนคือ
อ้างอิง
18221869
นิกเกิล
นิกเกิล (Nickel) คือธาตุที่มีหมายเลขอะตอม 28 และสัญลักษณ์คือ Ni อยู่ในตารางธาตุหมู่ 28
นิกเกิลเป็นโลหะที่มีความมันวาวสีขาวเงิน อยู่กลุ่มเดียวกับเหล็ก มีความแข็งแต่ตีเป็นแผ่นได้ ในธรรมชาติจะทำปฏิกิริยาเคมีกับกำมะถันเกิดเป็นแร่มิลเลอร์ไรต์ (millerite) ถ้าทำปฏิกิริยาเคมีกับสารหนู (arsenic) จะเกิดเป็นแร่นิกกอไลต์ (niccolite) แต่ถ้าทำปฏิกิริยาเคมีกับทั้งสารหนูและกำมะถันจะเป็นก้อนนิกเกิลกลานซ (nickel glance)
ประเทศที่บริโภคนิเกิลมากที่สุดคือญี่ปุ่น ซึ่งใช้ 169,600 ตันต่อปี (ข้อมูลปี 2005)
== คุณสมบัติ ==
ความเป็นพิษ
ถึงแม้นิกเกิลจะอยู่คาบเดียวกันกับ Fe และ Co (ตามหลัง Fe และ Co) ซึ่งอาจคาดว่ามี activity ต่อร่างกาย แต่กลับปรากฏว่า Ni ไม่มีผลทางสรีระต่อทั้งสัตว์และพืช นิกเกิลและสารประกอบของนิกเกิลทั่วไปเป็นพิษต่อร่างกายในเกณฑ์ต่ำหรือจัดว่าไม่เป็นพิษก็ได้ (เข้าสู่ร่างกายโดยทางอาหาร) อย่างไรก็ตามนิกเกิลในรูปของผงหรือฝุ่นติดไฟง่ายและเป็นพิษ ระดับการทนได้ของผง Ni ในอากาศ คือ 1 mg
สภาผู้แทนราษฎรไทย
สภาผู้แทนราษฎรไทย เป็นสภาผู้แทนราษฎรของประเทศไทย ปัจจุบันประกอบด้วยสมาชิกโดยตรงทั้งหมด 500 คน แบ่งการได้มาออกเป็นการเลือกตั้งแบบแบ่งเขต จำนวน 400 คน และแบบบัญชีรายชื่อของพรรคการเมือง โดยให้เขตประเทศเป็นเขตเลือกตั้ง จำนวน 100 คน ทั้งนี้อายุของสภาผู้แทนราษฎรมีกำหนดคราวละ 4 ปี นับแต่วันเลือกตั้ง
สมาชิกสภาผู้แทนราษฎรเป็นผู้แทนปวงชนชาวไทย มีหน้าที่โดยตรงในทางนิติบัญญัติ และควบคุมการบริหารราชการแผ่นดิน เช่น การให้ความเห็นชอบบุคคลซึ่งสมควรได้รับแต่งตั้งเป็นนายกรัฐมนตรี การตั้งกระทู้ถาม และการเสนอญัตติขอให้เปิดอภิปรายทั่วไปเพื่อลงมติไม่ไว้วางใจนายกรัฐมนตรีหรือรัฐมนตรี
คุณสมบัติ
ตามรัฐธรรมนูญแห่งราชอาณาจักรไทย พุทธศักราช 2560 มาตรา 97 บัญญัติให้บุคคลผู้มีคุณสมบัติดังต่อไปนี้ เป็นผู้มีสิทธิสมัครรับเลือกตั้งเป็นสมาชิกสภาผู้แทนราษฎร
ลักษณะต้องห้าม
ตามรัฐธรรมนูญแห่งราชอาณาจักรไทย พุทธศักราช 2560 มาตรา 98 บัญญัติให้บุคคลผู้มีลักษณะดังต่อไปนี้ เป็นบุคคลต้องห้ามมิให้ใช้สิทธิสมัครรับเลือกตั้งเป็นสมาชิกสภาผู้แทนราษฎร
สยามดารา สตาร์ส อวอร์ดส์ 2016
สยามดารา สตาร์ส อวอร์ดส์ 2016 เป็นงานที่หนังสือพิมพ์สยามดาราจัดขึ้นเป็นครั้งที่ 9 เพื่อมอบรางวัลเกียรติยศแก่บุคคลในวงการบันเทิง เนื่องในโอกาสฉลองครบรอบ 11 ปี ก้าวสู่ปีที่ 12 ของหนังสือพิมพ์สยามดารารายวัน มีการมอบรางวัลเกียรติยศเพื่อขวัญกำลังใจให้กับคนในวงการบันเทิง ทั้งเบื้องหน้าและเบื้องหลัง โดยรางวัลทั้งหมดมีหลักเกณฑ์การพิจารณาผลงานในรอบขวบปีที่ผ่านมา (ครึ่งปีหลังของปี พ.ศ. 2558 และครึ่งปีแรกของปี พ.ศ. 2559) คัดเลือกโดยคณะกรรมการตัดสินของสยามดารา นำโดยนายยอดชาย ขันธะชวนะ บรรณาธิการบริหาร, นายโอฬาร เชื้อบาง หัวหน้ากองบก.สยามดารา งานประกาศผลรางวัลจัดขึ้น ณ คริสตัล ดีไซน์ เซ็นเตอร์ (ซีดีซี) เมื่อวันที่ 30 มิถุนายน พ.ศ. 2559 โดยมีรางวัลทั้งสิ้น 35 รางวัล ประกอบด้วย สาขาเพลงไทย-สากล 5 รางวัล, สาขาเพลงลูกทุ่ง 7 รางวัล, สาขาภาพยนตร์ 4 รางวัล, สาขาละครโทรทัศน์ 11 รางวัล และ รางวัลพิเศษ 8 รางวัล ดังนี้
เพลงลูกทุ่งเพื่อชีวิตยอดเยี่ยม
ศิลปิน กล้วยหอม ค่าย รถไฟดนตรี
เพลงลูกทุ่งยอดเยี่ยม
ศิลปิน เด่นชัย วงศ์สามารถ, แพรวพราว, แสงทอง
เพลงลูกทุ่งยอดนิยม
ศิลปิน ก้อง ห้วยไร่ ค่าย ซาวด์มีแฮง เร็คคอร์ด
เพลงฮิตโดนใจ
ศิลปิน วโรดม นรเศรษฐโกศล
เพลงยอดเยี่ยม
ศิลปิน KLEAR สังกัด จีนี่เร็คคอร์ด
การจ้างทำกระบวนการธุรกิจ
ประเทศที่เป็นศูนย์กลางของธุรกิจนี้ คือ อินเดีย จีน และมาเลเซีย
MENT
MENT (Myeloid and erythroid nuclear termination stage-specific protein) เป็นโปรตีนในกลุ่มเซอร์ปินที่ทำหน้าที่ยับยั้งการทำงานของเอนไซม์โปรตีเอส และมีส่วนช่วยในการเกิดการควบแน่นของดีเอ็นเอและโครมาติน (chromatin condensation) นอกจากนี้ MENT ยังมีฤทธิ์ในการต้านการทำงานของเอนไซม์กลุ่มซีสตีนโปรตีเอส อาทิ คาเทพซิน เค, คาเทพซิน แอล, และคาเทพซิน วี จึงทำให้ MENT ถูกจัดอยู่ในกลุ่มสารยับยั้งข้ามกลุ่ม (cross-class inhibitor) เนื่องจากออกฤทธิ์ต้านการทำงานของซีสตีนโปรตีเอสแทนที่จะเป็นซีรีนโปรตีเอสเหมือ่นเซอร์ปินส่วนใหญ่ ถึงแม้ MENT จะมีโครงสร้างหลักคล้ายเซอร์ปินชนิดอื่นก็ตาม
จุดเกาะปลาย
จุดเกาะปลาย (insertion) เป็นจุดที่กล้ามเนื้อเกาะกับผิวหนัง, กระดูก หรือกล้ามเนื้อมัดอื่น ๆ ตำแหน่งจุดเกาะปลายเป็นโครงสร้างที่จะเคลื่อนที่เมื่อเกิดการหดตัวของกล้ามเนื้อมัดนั้น ๆ โดยทั่วไปแล้วจุดเกาะปลายของกล้ามเนื้อจะเป็นจุดที่เอ็นกล้ามเนื้อ (tendon) มาเกาะกับกระดูก ปลายอีกด้านหนึ่งของกล้ามเนื้อเราจะเรียกว่า จุดเกาะต้น (origin)
โดยทั่วไป จุดเกาะปลายมักจะอยู่ส่วนปลาย (distal) มากกว่าจุดเกาะต้น แต่เนื่องจากร่างกายมีความสามารถในการเคลื่อนไหวสลับทิศทางกันได้ จึงไม่จำเป็นที่จุดนั้น ๆ จะเป็นจุดเกาะปลายเสมอไป
ลีกเอิง ฤดูกาล 2018–19
ลีกเอิง ฤดูกาล 2018–19 หรือ ลีกเอิงกงฟงอามา ตามชื่อผู้สนับสนุน, เป็นการแข่งขันฟุตบอลลีกเอิง ฤดูกาลที่ 81 เริ่มการแข่งขันระหว่างวันที่ 10 สิงหาคม ค.ศ. 2018 จนถึง 24 พฤษภาคม ค.ศ. 2019 โดยเป็นฤดูกาลแรกที่ใข้วีเออาร์
ปารีแซ็ง-แฌร์แม็ง เป็นแชมป์จากฤดูกาลที่ผ่านมา และสามารถคว้าแชมป์ได้ในฤดูกาลนี้อีกครั้งเป็นสมัยที่ 8 ในวันที่ 21 เมษายน หลังจาก ล็อสก์ลีล เสมอกับ ตูลูซ 0–0
เพลย์ออฟตกชั้น
ดีฌง ทีมลำดับที่ 18 ในลีกเอิงจะต้องแข่งขันการเพลย์ออฟตกชั้นกับ ล็องส์ ทีมผู้ชนะการเพลย์ออฟเลื่อนชั้นของ ลีกเดอ โดยแข่งขันในรูปแบบเหย้า-เยือนสองนัด
ดีฌง ชนะด้วยผลรวมสองนัดที่ 4–2 ทำให้พวกเขาได้ลงเล่นอยู่ในลีกเอิงต่อไปในฤดูกาลหน่า
ผู้ทำประตูสูงสุด
อ้างอิง
แฮต-ทริก
H หมายถึง เยือน – A หมายถึง เหย้า 4 ผู้เล่นที่ทำคนเดียว 4 ประตู
คณะผู้ยึดอำนาจการปกครอง
คณะผู้ยึดอำนาจการปกครอง (junta หรือ military junta) เป็นรัฐบาลที่นำโดยคณะผู้นำทางทหาร คำนี้มาจากภาษาสเปน junta หมายถึง คณะกรรมการหรือที่ประชุม เกิดขึ้นครั้งแรกในสงครามคาบสมุทรครั้งที่นโปเลียนเข้ารุกรานสเปนในคริสต์ศักราช 1808 โดยคำนี้นิยามถึงรัฐบาลรูปแบบอำนาจนิยมโดยมีโครงสร้างแบบคณาธิปไตยเผด็จการทหาร โดยการปกครองแบบนี้จะค่อนข้างเด่นจากการปกครองอำนาจนิยมรูปแบบอื่นๆ เช่น บุรุษทหาร (เผด็จการทหารแบบอัตตาธิปไตย) โครงสร้างแบบกลไก (คณาธิปไตยเผด็จการแบบพรรคการเมือง) และ ลัทธิผู้นำนิยม (อัตตาธิปไตยเผด็จการแบบโครงสร้างพรรคการเมือง) เป็นต้น
เส้นเมริเดียนที่ 104 องศาตะวันออก
เส้นเมริเดียนที่ 104 องศาตะวันออก คือ เส้นลองจิจูดที่ลากจาก ขั้วโลกเหนือผ่านมหาสมุทรอาร์กติก, ทวีปเอเชีย, มหาสมุทรอินเดีย, มหาสมุทรใต้, และทวีปแอนตาร์กติกาเข้าสู่ขั้วโลกใต้
เส้นเมริเดียนที่ 104 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 76 องศาตะวันตก
จินดา วงศ์สวัสดิ์
นายจินดา วงศ์สวัสดิ์ เป็นอดีตสมาชิกสภาผู้แทนราษฎรจังหวัดลำปาง สังกัดพรรคไทยรักไทย และเป็นน้องชายของนายทรงชัย วงศ์สวัสดิ์ อดีตสมาชิกสภาผู้แทนราษฎรจังหวัดลำพูน สังกัดพรรคประชาธิปัตย์
เวทมนตร์ใน คุณครูจอมเวท เนกิมะ!
บทความนี้อธิบายเวทมนตร์ต่างๆ ที่ปรากฏอยู่ในการ์ตูนเรื่อง คุณครูจอมเวท เนกิมะ!
จินดา วงศ์สวัสดิ์
ประวัติ
จินดา วงศ์สวัสดิ์ เกิดเมื่อวันที่ 8 กรกฎาคม พ.ศ. 2499 ที่อำเภอห้างฉัตร จังหวัดลำปาง เป็นบุตรของนายทงซี วงศ์สวัสดิ์ กับนางพลอย วงศ์สวัสดิ์ และเป็นน้องชายของนายทรงชัย วงศ์สวัสดิ์ เขาสำเร็จการศึกษาระดับปริญญาตรี จากคณะรัฐศาสตร์ มหาวิทยาลัยรามคำแหง และระดับปริญญาโท ด้านนโยบายสาธารณะ จากสถาบันบัณฑิตพัฒนบริหารศาสตร์
เวทมนตร์ใน คุณครูจอมเวท เนกิมะ!
เวทมนตร์และจิต
เวทมนตร์ในเรื่อง คุณครูจอมเวท เนกิมะ! เป็นพลังงานของธรรมชาติ เช่น น้ำ อากาศ ที่มีอยู่รอบตัวมนุษย์ พลังงานเหล่านี้ซึมซับเข้าสู่ร่างกายมนุษย์และสามารถนำไปใช้ได้ด้วยการร่ายมนต์ หากมนุษย์ใช้พลังเวทมนตร์ในร่างกายจนหมดจะหมดสติ แต่พลังจะกลับคืนมาหลังจากนอนพักผ่อนสักครู่ วิชาการใช้เวทมนตร์มีอยู่สองตระกูล ได้แก่ ตะวันตกและตะวันออก แม้วิชาเวทมนตร์ฝ่ายตะวันตกจะนิยมใช้มากกว่า แต่ก็ยังมีคนใช้วิชาเวทมนตร์ฝ่ายตะวันออกควบคู่กันไปด้วย มนุษย์ทุกคนสามารถใช้เวทมนตร์ได้ แต่การจะใช้เวทมนตร์ให้เป็นนั้นต้องผ่านการฝึกวิชาเฉพาะทางเสียก่อน
ในทางกลับกัน "จิต" เป็นพลังงานแห่งชีวิตที่เกิดขึ้นจากร่างกายของมนุษย์ วิชาองเมียวโด ชินเมริว และวิทยายุทธจีนทั้งหลายล้วนแล้วแต่ใช้จิตเป็นแหล่งพลังงาน สังเกตได้ว่าปราณนั้นจะถูกใช้เพิ่มความแข็งแรงของร่างกายหรือให้ชีวิตกับสิ่งไม่มีชีวิตเป็นส่วนใหญ่ ต่างกับเวทมนตร์ที่ใช้สร้างอิทธิฤทธิ์ได้หลายๆ รูปแบบ
จินดา วงศ์สวัสดิ์
การทำงาน
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 เขาลงสมัครรับเลือกตั้งในพื้นที่เดิม แต่เนื่องจากปัญหาพื้นที่ทับซ้อนกัน จึงย้ายมาสังกัดพรรคชาติไทย แต่ไม่ได้รับเลือกตั้ง โดยแพ้ให้กับผู้สมัครจากพรรคไทยรักไทย
เวทมนตร์ใน คุณครูจอมเวท เนกิมะ!
เวทมนตร์และจิต
เวทมนตร์และจิตเป็นของตรงข้ามกัน แต่ก็ยังมีวิชา "คังกะ" (咸卦法) ซึ่งทำให้ผู้ใช้สามารถใช้เวทมนตร์และจิตในการต่อสู้ได้พร้อมๆ กัน
จินดา วงศ์สวัสดิ์
การทำงาน
ต่อมาในปี พ.ศ. 2558 เขาได้รับแต่งตั้งเป็นสมาชิกสภาขับเคลื่อนการปฏิรูปประเทศ และในปี 2565 ได้เข้าร่วมงานกับพรรคพลังประชารัฐ
เวทมนตร์ใน คุณครูจอมเวท เนกิมะ!
เวทมนตร์และจิต
อนึ่ง แนวความคิดของทางตะวันออกนั้นจะเรียกทั้งเวทมนตร์และจิตว่า "จิต" ทั้งคู่ โดยเมื่อต้องการแยกความแตกต่างจะเรียกเวทมนตร์ว่า "จิตหยาง" และจิตว่า "จิตหยิน"
โลกและสมาคมเวทมนตร์
โลกเวทมนตร์ เป็นคำเรียกสังคมของพ่อมดและแม่มดซึ่งคนทั่วไปไม่รู้ว่ามีอยู่ พ่อมดและแม่มดจะรวมกลุ่มกันเป็น สมาคมเวทมนสฟสหหกมกสๆยๆนนหาหากสหสหสหหนครรชิตตร์ ตามถิ่นที่ตนเองอาศัยอยู่ ตามเนื้อเรื่องแล้วมีสมาคมเวทมนตร์อยู่อย่างน้อยสามสมาคม ได้แก่ สมาคมเวทมนตร์แห่งอิสตันบูล สมาคมเวทมนตร์แห่งคันโต และสมาคมเวทมนตร์แห่งคันไซ โดยทั้งสามสมาคมมีบทบาทในเรื่องดังต่อไปนี้ นอกจากนี้ในโลกของเวทมนตร์ยังมีโรงเรียนฝึกหัดพ่อมดและแม่มดอยู่อย่างน้อยสองแห่ง ได้แก่ โรงเรียนเมลเดียนาแคว้นในเวลส์ที่เนกิจบการศึกษาด้วยคะแนนสูงสุด และโรงเรียนจอห์นสันในอเมริกาที่ เมย์ ซากุระ จบการศึกษาออกมา